|  |
| --- |
| 35. SJEDNICA GRADSKOG VIJEĆA GRADA POŽEGETOČKA 1. DNEVNOG REDAPRIJEDLOG ODLUKEO RASPODJELI REZULTATA GRADA POŽEGE ZA 2024. GODINUPREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeTravanj, 2025. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 400-01/25-01/3

URBROJ: 2177-1-02/01-25-2

Požega, 26. ožujka 2025.

GRADSKOM VIJEĆU GRADA POŽEGE

PREDMET: Prijedlog Odluke o raspodjeli rezultata Grada Požege za 2024. godinu

* dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut Grada Požege) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege(Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o raspodjeli rezultata Grada Požege za 2024. godinu.

Isto tako, predloženo je da isto stupi na snagu prvog dana od dana objave u Službenim novinama Grada Požege, sukladno članku 73. stavku Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) radi realizacije planiranih programa i projekata te drugih aktivnosti iz nadležnosti Grada Požege, njegovih proračunskih i drugih korisnika.

Pravni temelj za donošenje predmetne Odluke je članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članku 215. Pravilnika o proračunskom računovodstvu i računskom planu (Narodne novine, broj: 158/23. i 154/24.) i članku 39. stavku 1. podstavku 3. Statuta Grada Požege.

GRADONAČELNIK

dr.sc Željko Glavić, v.r.

PRIVITAK:

1. Zaključak Gradonačelnika Grada Požege
2. Prijedlog Odluke o raspodjeli rezultata Grada Požege za 2024. godinu



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 400-01/25-01/3

URBROJ: 2177-1-02/01-25-3

Požega, 26. ožujka 2025.

Na temelju članka 215. Pravilnika o proračunskom računovodstvu i računskom planu (Narodne novine, broj: 158/23. i 154/24.) te članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana, 26. ožujka 2025. godine, donosi sljedeći

Z A K L J U Č A K

I. Ovim Zaključkom utvrđuje se Prijedlog Odluke o raspodjeli rezultata Grada Požege za 2024. godinu, u predloženom tekstu.

II. Prijedlog Odluka iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 400-01/25-01/3

URBROJ: 2177-1-02/01-25-4

Požega, \_\_. travnja 2025.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 215. Pravilnika o proračunskom računovodstvu i računskom planu (Narodne novine, broj: 158/23. i 154/24.) te članka 39. stavka 1. podstavka 3. i članka 119. stavka 1. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 35. sjednici održanoj, \_\_. travnja 2025. godine, donosi

O D L U K U

o raspodjeli rezultata poslovanja Grada Požege za 2024. godinu

Članak 1.

Ovom se Odlukom utvrđuje rezultat poslovanja i obavlja preraspodjela u strukturi rezultata poslovanja koji je iskazan u financijskim izvještajima Grada Požege na dan 31. prosinca 2024. godine u iznosu 230.761,34 eura te se utvrđuje namjena i raspodjela sredstava Grada Požege.

Članak 2.

Stanja na osnovnim računima podskupine 922 koja su iskazana u financijskim izvještajima Grada Požege na dan 31. prosinca 2024. godine, utvrđena su kako slijedi:

92211 Višak prihoda poslovanja  4.137.536,52 eura

92222 Manjak prihoda od nefinancijske imovine - 2.958.222,70 eura

92223 Manjak primitaka od financijske imovine - 948.552,48 eura

922 Ukupno višak prihoda 230.761,34 eura.

Članak 3.

(1) Ostvarenim viškom prihoda poslovanja u iznosu 2.823.017,60 eura pokrit će se manjak prihoda od nefinancijske imovine za nabavu dugotrajne imovine u iznosu 1.874.465,12 eura i manjak primitaka od financijske imovine za otplatu kredita u iznosu 948.552,48 eura.

(2) Ostvarenim viškom prihoda od nefinancijske imovine pokriva se manjak prihoda poslovanja u iznosu 54,75 eura.

(3) Višak prihoda poslovanja iz izvora pomoći u iznosu 6.643,59 eura preraspodjeljuje se na višak prihoda poslovanja iz izvora opći prihodi i primici jer su rashodi nastali u prethodnim razdobljima financirani iz navedenog izvora, a odnosi se na projekt „SRUP“.

(4) Višak prihoda poslovanja iz izvora pomoći u iznosu 3.267,65 eura preraspodjeljuje se na višak prihoda poslovanja iz izvora opći prihodi i primici jer su rashodi nastali u prethodnim razdobljima financirani iz navedenog izvora, a odnosi se na projekt „WINE-CLIMA-ADAPT“.

(5) Manjak prihoda od nefinancijske imovine iz izvora pomoći u iznosu 20.212,78 eura pokriva se iz izvora opći prihodi i primici, stoga se preraspodjeljuje se na manjak prihoda od nefinancijske imovine iz izvora opći prihodi i primici, a odnosi se na projekt „Požeške bolte“.

Članak 4.

Rezultat Grada Požege iz članka 1. ove Odluke nakon provedene preraspodijele iznosi 230.761,34 eura, a sastoji se od:

- manjka prihoda od nefinancijske imovine općih prihoda i primitaka koji iznose 567.760,97 eura uvećane za 103.763,33 eura zbog pokrivanja otvorenih obveza proračunskih korisnika Grada Požege iz 2024. godine (tzv. metodološki manjak) i 310,72 eura koji se odnose na nepodmirene obveze Gradskog vijeća srpske nacionalne manjine Požega (tzv. metodološki manjak)., nakon čega manjak prihoda iz općih prihoda i primitaka iznosi 671.835,02 eura koji će se pokriti tekućim prihodima,

- viška prihoda poslovanja općih prihoda i primitaka iz decentraliziranih sredstava osnovnih škola u iznosu 32,89 eura,

- viška prihoda poslovanja iz izvora donacije u iznosu 131.545,92 eura koji će se trošiti u tekućoj godini na planirani projekt Aglomeracija Požega

- viška prihoda poslovanja iz izvora prihodi za posebne namjene u iznosu 205.837,02 eura koji će se trošiti u tekućoj godini na planirane projekte (Održavanje prometnica i mostova, Zajedničke aktivnosti upravljanja i održavanja, Izgradnja i dodatna ulaganja u prometnice i mostove, Revitalizacija povijesne jezgre Grada Požege, Geodetsko katastarske usluge i Subvencija za reciklažno dvorište)

- viška prihoda od nefinancijske imovine iz izvora prihodi za posebne namjene u iznosu 11.372,22 eura koji će se trošiti u tekućoj godini na planirane projekt Izgradnju i dodatna ulaganja u prometnice i mostove

- viška prihoda od nefinancijske imovine iz izvora prihod od prodaje nefinancijske imovine u iznosu 4.103,26 eura koji će se trošiti u tekućoj godini na planirane projekt Rekonstrukcija nogometnog igrališta NK Slavonija

- viška prihoda poslovanja iz izvora pomoći u iznosu 727.311,14 eura (projekti Petica za dvoje VIII. faza, Puk IV. faza, Rekonstrukcija nogometnog igrališta NK Slavonija i Proefficient)

- manjka prihoda od nefinancijske imovine iz izvora pomoći u iznosu 104.432,14 eura koji će se pokriti tekućim pomoćima (Projekti Izgradnja dječjeg vrtića u Požegi, Rekonstrukcija i dogradnja dječjeg vrtića u Požegi i Izgradnja OŠ u naselju Babin vir)

- manjka prihoda poslovanja iz izvora pomoći u iznosu 145.737,28 eura (projekti Petica za dvoje VII. faza, Izobrazno informativne aktivnosti na području grada Požege, Sanacija klizišta, Sanacija divljih odlagališta, Smart city, ITU-sredstva tehničke pomoći za podršku provedbi funkcija Posredničkog tijela za odabir operacija)

- manjka prihoda poslovanja iz izvora pomoći za fiskalnu održivost vrtića u iznosu 31.200,00 eura.

Članak 5.

(1) Dio ostvarenog viška prihoda poslovanja iz izvora prihodi za posebne namjene iz članka 4. stavka 1. podstavka 4. ove Odluke iznosu 21.486,27 eura raspodjeljuje se na višak prihoda od nefinancijske imovine, jer će se koristiti za nabavu dugotrajne nefinancijske imovine.

(2) Dio ostvarenog viška iz izvora pomoći iz članka 4. stavka 1. alineje 7. ove Odluke u iznosu 336.269,87 eura raspodjeljuje se na višak prihoda od nefinancijske imovine, jer će se koristiti za nabavu dugotrajne nefinancijske imovine.

Članak 6.

Viškovi i manjkovi Grada Požege uključit će se u Izmjene i dopune Proračuna Grada Požege za 2025. godinu, te će se manjkovi pokriti tekućim prihodima, a viškovi rasporediti sukladno namjenama po programima, projektima i izvorima financiranja.

Članak 7.

Ova Odluka stupa na snagu prvog dana od dana njegove objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o raspodjeli rezultata Grada Požege za 2024. godinu

1. UVOD I PRAVNA OSNOVA

Ovom Odlukom o raspodjeli rezultata Grada Požege za 2024. godinu (u nastavku teksta: Odluka) utvrđuje se rezultat poslovanja, raspodjela rezultata poslovanja, korištenje viška i pokriće manjka koji je iskazan u financijskim izvještajima Grada Požege na dan 31. prosinca 2024. godine.

Pravna osnova za ovaj Prijedlog Odluke u odredbi

- članka 215. Pravilnika o proračunskom računovodstvu i računskom planu (Narodne novine, broj: 158/23. i 154/24.) ( u nastavku teksta: Pravilnika)

- članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15. - ispravak, 123/17., 98/19. i 144/20.)

- članka 39. stavka 1. podstavka 3. i članka 119. stavka 1. Statuta Grada Požege (Službene novine Grada Požege, broj: 2/21. i 11/22.).

Temeljem članka 215. Pravilnika stanja utvrđena na osnovnim računima podskupine 922 i iskazana u financijskim izvještajima za proračunsku godinu raspodjeljuju se u sljedećoj proračunskoj godini u skladu sa odlukom o raspodjeli rezultata i uz pridržavanje ograničenja u skladu s propisima iz područja proračuna, a koju na prijedlog Gradonačelnika usvaja Gradsko vijeće Grada Požege.

1. SADRŽAJ ODLUKE

U članku 1. predložene Odluke navedeno je što se utvrđuje istom i iskazan je rezultat u financijskim izvještajima Grada Požege koji na dan, 31. prosinca 2024. godine iznosi 230.761,34 eura.

U članku 2. Odluke iskazani rezultat iz članka 1. Odluke iskazan je po istovrsnim kategorijama, te se sastoji od viška prihoda poslovanja u iznosu 4.137.536,52 eura, manjka prihoda od nefinancijske imovine u visini u iznosu 2.958.222,70 eura i manjka primitaka od financijske imovine u iznosu 948.552,48 eura. Svaka računovodstvena kategorija sastoji se od viškova i manjkova, koji su iskazani, prema odredbama Pravilnika o proračunskom računovodstvu i računskom planu, po izvorima financiranja.

U članku 3. Odluke navedene su promjene po izvorima financiranja i preraspodjela u strukturi rezultata između pojedinih kategorija, na način da se ostvarenim viškom prihoda poslovanja pokriva manjak prihoda od nefinancijske imovine i manjak primitaka od financijske imovine, te ostvarenim viškom prihoda od nefinancijske imovine se pokriva manjak prihoda poslovanja.

U članku 4. Odluke naveden je rezultat poslovanja nakon provedene preraspodjele u iznosu 230.761,34 eura. Nadalje, iskazana je struktura tako iskazanog rezultata po kategorijama i izvorima financiranja, te raspodjela istog i trošenje, odnosno pokriće manjkova i uključivanje viškova kroz namjene za pokriće tzv. metodološkog manjka proračunskih korisnika Grada Požege i na druge projekte.

U članku 5. Odluke navedeno je kako će se dio viška iz izvora prihoda za posebne namjene i pomoći trošiti na kapitalne projekte. Odlukom se višak prihoda poslovanja raspodjeljuje na višak prihoda od nefinancijske imovine iz izvora prihodi za posebne namjene u iznosu 21.486,27 eura i iz izvora pomoći 336.269,87 eura.

U članku 6. Odluke se navodi da će se viškovi i manjkovi Grada Požege uključiti u Izmjene i dopune Proračuna Grada Požege za 2025. godinu te će se manjkovi pokriti tekućim prihodima, a viškovi rasporediti sukladno namjenama po programima, projektima i izvorima financiranja.

U članku 7. Odluke navedeno je stupanje na snagu iste.